Diari Oficial de la Generalitat Valenciana


Sumari del DOGV 6976, del 01-03-2013 (2013/1588)

Notificació de la interlocutòria dictada en el procediment de peça de mesures provisionals coetànies número 125/2012.
---------------------------------------------------------------------------------------------------------------------

### Dades del document

Número de DOGV
:   6976

Data del DOGV
:   01-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1588


Organisme emissor
:   Jutjat de Violencia Sobre la Dona Número 1 d'Alacant

Tipus de document
:   Anunci

Notificació de la interlocutòria dictada en el procediment de peça de mesures provisionals coetànies número 125/2012. [2013/1588]  
Assumpte civil 000125/2012 Grup: MJ.  
En el juí a què es fa referència s'ha dictat la resolució que, literalment, és com es diu:   
«Jutjat de Violència sobre la Dona número 1 Alacant  
Interlocutòria número 10/2013  
Alacant, 29 de gener de 2013  
Carmen Méndez Cortés, magistrada jutgessa del Jutjat de Violència sobre la Dona número 1 d'Alacant, he vist les presents actuacions de mesures provisionals de separació contenciosa seguides en este Jutjat amb el número 125/2012, a instàncies d'Anne Marie France Winkel, representada per la procuradora Eva Miguel Jordán i assistida del lletrat Eduardo José Manzano García, contra Sala Ndiaye, en rebel·lia, i amb la intervenció del ministeri fiscal.  
Antecedents de fet  
Primer. La representació indicada abans va presentar una demanda de separació, i va demanar l'adopció de mesures provisionals.  
Segon. Pel decret de data 28 de novembre de 2012, es va admetre a tràmit la demanda, i es va diposar formar una peça separada amb la testimoniança de la sol·licitud de mesures provisionals, i es van tramitar estes mesures.   
Tercer. Mitjançant la diligència d'ordenació de data 13 de desembre de 2012, es van convocar els cònjuges a una compareixença, amb citació també del ministeri fiscal.   
Quart. El dia assenyalat per a la celebració de la compareixença, va assistir la demandant, representada i assistida de forma deguda, així com el ministeri fiscal, no compareixent el demandat.  
Quint. En la tramitació d'este procediment s'han observat les prescripcions legals en vigor.   
Fonaments de dret   
Primer. D'acord amb el que disposa l'article 773.1 de la Llei d'Enjudiciament Civil, el cònjuge que sol·licite la nul·litat del matrimoni, la separació o el divorci, pot demanar en la demanda el que considere oportú sobre l'adopció de mesures provisionals, sempre que no se n'hagen adoptat abans. També poden ambdós cònjuges sotmetre a l'aprovació del tribunal l'acord a què hagen arribat sobre tals qüestions. L'acord que s'ha dit no és vinculant per a les pretensions respectives de les parts ni per a la decisió que adopte el tribunal pel que fa a les mesures definitives.  
I, d'acord amb l'article 773.3 del mateix cos legal, abans de dictar el tribunal la resolució a què es referix l'apartat anterior, el secretari judicial convoca els cònjuges i, si és el cas, el ministeri fiscal, a una compareixença, que se substancia d'acord amb el que preveu l'article 771. Segons este precepte, a la vista de la sol·licitud, el secretari judicial cita els cònjuges i, si hi ha fills menors o incapacitats, el ministeri fiscal, a una compareixença, en la qual s'intenta un acord de les parts. I, si en l'acte de la compareixença no hi ha acord dels cònjuges sobre l'adopció de mesures o l'acord, després d'haver escoltat, si és el cas, el ministeri fiscal, no l'aprova, en tot o en part, el tribunal, se senten les al·legacions dels recurrents i es practica la prova que estos proposen i que no siga inútil o impertinent, així com la que el tribunal acorde d'ofici.  
  
Segon. La demandant demana que se li atribuïsca la guarda i custòdia de la menor, així com l'ús i gaudi del domicili familiar, i que la pàtria potestat siga compartida; que s'establisca un règim de comunicació i estada de la filla amb el pare molt restrictiu, règim que en l'acte de la vista va demanar que no s'establisca; que el pare pague, en concepte de pensió d'aliments a favor de la filla, la quantitat de 150 euros mensuals, quantia que s'ha d'actualitzar anualment d'acord amb les variacions que experimente l'índex de preus de consum.  
El ministeri fiscal va demanar que s'atribuïsca a la mare la guarda i custòdia de la filla, que no s'establisca cap règim de comunicació i estada de pare i filla, que s'establisca una pensió d'aliments a favor de la filla, que haja de pagar el pare, de 150 euros al mes, i que s'atribuïsca a la mare l'ús i gaudi del domicili familiar.   
Tercer. Quant a la guarda i custòdia de la menor, és procedent atribuir-la a la mare, i això atenent que de la prova practicada s'extrau que és esta la que exercix la guarda i custòdia de la menor des que va cessar la convivència, sense que s'haja revelat que siga perjudicial per a ella; així mateix, s'ha de tindre en compte que, segons declara la demandant, el demandat es troba en l'actualitat en l'estranger i s'ignora quan tornarà a Espanya. Vist que s'atribuïx a la mare la guarda i custòdia de la menor, també se li atribuïx l'ús i gaudi del domicili familiar.   
  
La pàtria potestat serà compartida per ambdós progenitors.   
Quart. Pel que fa al règim de comunicació i estada dels fills amb el pare, l'article 94 del Codi Civil, després de declarar el dret del progenitor que no tinga la custòdia dels fills a visitar-los, comunicar-s'hi, tindre'ls en la seua companyia, establix la facultat jurisdiccional de determinar el temps, la manera i el lloc de l'exercici d'eixe dret, "que pot limitar o suspendre si es donen circumstàncies greus que ho aconsellen".  
En este cas entenc que, de moment, l'interés de la menor fa aconsellable no establir un règim d'estada i comunicació del pare amb la filla. S'ha de tindre en compte que, segons va declarar la mare, el pare no veu la xiqueta des de juny de 2012, excepte a l'octubre de 2012 (quan va acudir a l'aniversari de la xiqueta) i desembre (en què la va veure en l'aeroport de Brussel·les), en l'actualitat es troba a Bèlgica, per motius laborals, i es desconeix quan tornarà a Espanya. Encara que la demandant va manifestar que pensava que el pare tractava bé la xiqueta, la veritat és que el fet que es trobe actualment en l'estranger i es desconega quan tornarà a Espanya fa inviable l'establiment d'un règim concret de comunicació i estada de pare i filla. És per això que s'ha exposat que no és procedent, en este moment, establir un règim de comunicació i estada de pare i filla, sense perjuí que si varien les circumstàncies i el pare torna a Espanya puga demanar la modificació d'estes mesures.   
  
Quint. Quant a la pensió d'aliments, com reiteradament tenen reconegut la doctrina i la jurisprudència, la separació o la ruptura del vincle matrimonial, de cap manera, fa perdre la relació de filiació, que, segons els articles 143, 144 i 145 del Codi Civil, dóna dret als fills a rebre aliments dels pares i crea l'obligació als pares de proporcionar-los-en (STS 29 juny 1988) en els casos en què siga procedent (STS de 10 de juliol de 1979). La determinació de la quantia dels aliments ha de ser proporcionada al cabal o mitjans de qui en dóna i a les necessitats de qui en rep (article 146 del CC). Tota la normativa legal reguladora de les mesures relatives als fills està inspirada en el criteri fonamental del favor filii (STS de 31 de desembre de 1982 i de 2 de maig de 1983).  
  
Atés tot el que s'ha exposat, cal acordar que el demandat abone, en concepte de pensió d'aliments a favor de la filla, la quantitat de 150 euros mensuals. A esta conclusió s'arriba atenent que és la quantitat demanada per la demandant i pel ministeri fiscal, sense que s'haja aportat cap prova que acredite la capacitat econòmica del demandat.   
  
Cal afegir a l'anterior que ambdós progenitors han de sufragar per mitat els gastos extraordinaris de la menor.   
Sext. Disposa l'article 773.3 de la Llei d'Enjudiciament Civil que contra la interlocutòria que es dicte no s'hi pot interposar cap recurs.  
Sèptim. Les mesures provisionals, segons l'article 773.5, quedaran sense efecte quan siguen substituïdes per les que establisca definitivament la sentència o quan es pose fi al procediment d'una altra manera.   
  
Octau. No s'aprecien motius que determinen una especial condemna a les costes processals.   
Vistos els articles anteriorment citats i la resta que s'apliquen generalment al cas,   
Part dispositiva   
Estime substancialment la demanda i dispose com a mesures provisionals les següents:   
- S'atribuïx la guarda i custòdia de la menor a la mare; la pàtria potestat és compartida per ambdós progenitors.   
- S'atribuïx a la mare l'ús i gaudi de la vivenda familiar, i això perquè té atribuïda la guarda i custòdia de la menor.   
- No s'establix cap règim de comunicació i estada del pare amb la filla.   
- S'establix una pensió d'aliment a favor de la filla de 150 euros mensuals. Este import l'ha d'abonar el pare dins dels cinc primers dies de cada mes en el número de compte que amb este efecte facilite la mare. S'ha d'actualitzar anualment esta quantitat, d'acord amb les variacions que experimente l'índex de preus de consum. La primera actualització s'ha de fer al gener de 2014.   
Els gastos extraordinaris de la filla comuna els abonaran al 50 per cent ambdós progenitors.  
Expediu una testimoniança d'esta interlocutòria perquè s'unisca a les actuacions, i porteu l'original al llibre d'interlocutòries.  
Notifiqueu esta resolució a les persones interessades, i feu-los saber que no s'hi pot interposar cap recurs.  
Així ho disposa, mana i firma Carmen Méndez Cortés, magistrada jutgessa del Jutjat de Violència sobre la Dona número 1 d'Alacant i el seu partit. En done fe.»  
Publicació. La sentència anterior va ser llegida i publicada per la jutgessa que la va dictar mentres celebrava l'audiència pública. En done fe.  
Atés que es es desconeix el domicili o residència actuals de la part demandada, mitjançant una diligència d'ordenació, el secretari judicial, de conformitat amb el que disposen els articles 156.4 i 1164 de la Llei 1/2000, d'Enjudiciament Civil, ha ordenat publicar este edicte en el tauler d'anuncis del Jutjat per a portar a efecte la diligència de notificació.  
  
Alacant, 1 de febrer de 2013.- La secretària judicial: Esther Fernández Boan.